26.6.2023
(13)
SL
Uradni list Evropske unije
L 160/41
Portugalska se je izjemoma strinjala, da se odpove pravicam iz člena 342 PDEU v povezavi s členom 3 Uredbe št.
1/1958 (8) ter da se sklep sprejme in priglasi v skladu s členom 297 PDEU v angleškem jeziku.
2.
PODROBEN OPIS UKREPOV
2.1 Upravičenka: delujoča odvisna podjetja in dejavnosti (14)
Družba SATA je delujoča letalska družba, Sociedade Anónima (družba z omejeno odgovornostjo) (9), ki ima deleže v drugih družbah s sedežem v regiji Azori.
Ustanovljena je bila leta 1941 in je v celoti v lasti vlade avtonomne regije.
Družba SATA je edina delničarka družbe SATA Internacional – Azores Airlines, S.A. (v nadaljnjem besedilu: Azores Airlines), družbe Gestão de Aeródromos, S.A. (v nadaljnjem besedilu: SATA Gestão de Aeródromos ali družba SGA) in organizatorja potovanj Azores Vacations America, Inc. (v nadaljnjem besedilu Azores Vacations America), ki je neaktiven in je zdaj v likvidacijskem postopku.
Poleg tega je bila družba SATA edina delničarka še enega organizatorja potovanj, tj. družbe Azores Vacations Canada, Inc. (v nadaljnjem besedilu: Azores Vacations Canada), ki je že bila likvidirana (uvodna izjava 62).
(15)
Vsako sklicevanje na družbo SATA ali upravičeno podjetje, ki je podprto s pomočjo za prestrukturiranje, v tem sklepu vključuje družbo SATA Air Açores in vsa njena odvisna podjetja, razen če ni navedeno drugače, da bi se njene dejavnosti letalskega prevoznika (ki se izvajajo kot „SATA Air Açores“) razlikovale od dejavnosti njenih odvisnih podjetij.
(16)
Družba SATA zaposluje približno 1 400 ljudi, od tega 1 150 lokalno v regiji, kar predstavlja približno 10 % vseh delovnih mest v turizmu in 1 % vseh delovnih mest na Azorih, ter 250 v Lizboni (10).
Kot je opisano v sklepu o začetku postopka (11) in sklepu o razširitvi (12), družba SATA zagotavlja: (i) neposredno in prek odvisnega podjetja v popolni lasti, tj. družbe Azores Airlines, storitve zračnega prevoza potnikov in tovora na rutah v okviru obveznosti javne službe in na komercialni podlagi ter (ii) prek družbe SGA storitve splošnega gospodarskega pomena, povezane z majhnimi letališči in vzletišči/pristajališči v regiji.
V oddelkih 2.1.1, 2.1.2 in 2.1.3 sta oba sklopa dejavnosti opisana ločeno.
2.1.1 Obveznosti javne službe, ki jih opravljata družbi SATA in Azores Airlines (17)
Za zagotovitev neprekinjenega opravljanja rednih zračnih prevozov na rutah, ki oskrbujejo Azore, so za nekatere storitve rednega zračnega prevoza potnikov v regiji veljale obveznosti javne službe v skladu z Uredbo (ES) št.
1008/2008 Evropskega parlamenta in Sveta (13).
Obveznosti med drugim zajemajo najmanjšo pogostost letov, vozne rede, kategorijo uporabljenih zrakoplovov in največjo notranjo zmogljivost konfiguracije, prevoznine, neprekinjenost storitev ter točnost in trženje letov (14).
Obveznosti javne službe prispevajo k zmanjševanju izoliranosti Azorskega otočja zaradi oddaljenosti od celine in vremenskih razmer, zlasti pozimi.
(18)
Družba SATA Air Açores opravlja samo lete med otoki v okviru obveznosti javne službe z izključnostjo in nadomestilom, družba Azores Airlines pa opravlja lete z Azorov na celinsko Portugalsko, Madeiro in mednarodne destinacije, pri čemer obveznosti javne službe na rutah na celinsko Portugalsko in Madeiro opravlja brez izključnosti in brez nadomestila.
V obeh primerih so te obveznosti določene v pogodbah o izvajanju javne službe ali
(8) Uredba Sveta št.
1 z dne 15. aprila 1958 o določitvi jezikov, ki se uporabljajo v Evropski gospodarski skupnosti (UL 17, 6.10.1958, str.
385/58).
(9) Vrsta podjetja Sociedade Anónima je navedena v Prilogi I (Vrste podjetij iz točke (a) člena 1(1)) k Direktivi 2013/34/EU Evropskega parlamenta in Sveta z dne 26. junija 2013 o letnih računovodskih izkazih, konsolidiranih računovodskih izkazih in povezanih poročilih nekaterih vrst podjetij, spremembi Direktive 2006/43/ES Evropskega parlamenta in Sveta ter razveljavitvi direktiv Sveta 78/660/EGS in 83/349/EGS (UL L 182, 29.6.2013, str. 19).
(10) Predložitev Portugalske z dne 2. decembra 2021, Priloga 1 – Prestrukturiranje in strateški načrt za obdobje 2021–2025, str. 21–24.
(11) Sklep o začetku postopka, uvodna izjava 7.
(12) Sklep o razširitvi, uvodne izjave 7, 8 in 9.
(13) Uredba (ES) št.
1008/2008 Evropskega parlamenta in Sveta z dne 24. septembra 2008 o skupnih pravilih za opravljanje letalskih prevozov v Skupnosti (UL L 293, 31.10.2008, str. 3).
(14) Na primer, zakon št.
105/2019, s katerim je bil spremenjen zakonski odlok št.
134/2015 (o dodelitvi dodatka za družbeno mobilnost upravičenim državljanom v okviru zračnih in pomorskih storitev med celino in avtonomno regijo Madeira ter med avtonomno regijo Madeira in avtonomno regijo Azori za uresničitev ciljev socialne in teritorialne kohezije), določa, da je najvišja cena vozovnice 30,00 EUR.